Diari Oficial de la Generalitat Valenciana


Sumari del DOGV 9704, del 16-10-2023 (2023/10087)

RESOLUCIÓ de 10 d'octubre de 2023, del conseller d'Agricultura, Ramaderia i Pesca, per la qual es dona publicitat al tràmit administratiu de concessió de les ajudes destinades a inversions en bioseguretat per a la millora o la construcció de centres de neteja i desinfecció de vehicles de transport per carretera de bestiar per a l'exercici 2023, en el marc del Pla de recuperació, transformació i resiliència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9704

Data del DOGV
:   16-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10762


Data del document
:   10-10-2023

Organisme emissor


Tipus de document
:   Resolució

Correcció d'errades

 Descriptors 

:   * Conselleria d'Agricultura, Ramaderia i Pesca
    * ajuda pública

RESOLUCIÓ de 10 d'octubre de 2023, del conseller d'Agricultura, Ramaderia i Pesca, per la qual es dona publicitat al tràmit administratiu de concessió de les ajudes destinades a inversions en bioseguretat per a la millora o la construcció de centres de neteja i desinfecció de vehicles de transport per carretera de bestiar per a l'exercici 2023, en el marc del Pla de recuperació, transformació i resiliència. [2023/10267]  
  
Atés el Reial decret 949/2021, de 2 de novembre, pel qual s'estableixen les bases reguladores per a la concessió de subvencions destinades a inversions en matèria de bioseguretat per a la millora o construcció de centres de neteja i desinfecció de vehicles de transport per carretera de bestiar, així com per a inversions en vivers, escomeses per determinats productors de matèries vegetals de reproducció, en el marc del Pla de recuperació, transformació i resiliència (BOE 263, 03.11.2021). Aquest règim d'ajudes s'ajusta al que estableix el Reglament d'aplicació dels articles 107 i 108 del Tractat de Funcionament de la Unió Europea a les ajudes de minimis.  
  
Vist que en la resolució de convocatòria de l'ajuda es fixen els requisits i obligacions dels beneficiaris (apartats segon i tercer), inversions subvencionables (apartat quart), i en l'apartat sisé s'estableixen la intensitat i quantia de les ajudes.  
Vist l'apartat primer de la resolució de convocatòria, i d'acord amb la Llei 9/2022, de 30 de desembre, de pressupostos de la Generalitat per a l'exercici de 2023, l'import global màxim fixat per a aquest exercici pressupostari és de 670.484,83 euros, amb càrrec a la dotació pressupostària 09.22.69.6079, programa 714.99, MRR Agricultura i desenvolupament rural, capítol 7, línia S8824000.  
Instruïts els procediments de concessió de subvencions en les respectives direccions territorials, tal com disposa l'apartat onzé de l'esmentada resolució.  
Vist que el crèdit disponible per a aquesta convocatòria permet atendre íntegrament la totalitat de sol·licituds que compleixen els requisits establits en la normativa i, per tant, no és necessari aplicar els criteris objectius de priorització establits en l'apartat desé de la resolució de convocatòria.  
Dels 14 expedients presentats a l'empara d'aquesta resolució, segons l'annex 1, Llistat total d'expedients de sol·licitud d'ajuda, que comença amb el número d'expedient AGLVEH/2023/03/001, del titular Matadero Industrial de Aves y Promociones Agrícolas Ganaderas, SA, i acaba amb el número d'expedient AGLVEH/2023/12/003, del titular Avícola Cenpall, SL, 11 d'aquests compleixen els requisits exigits per la concessió de l'ajuda i uns altres 3 titulars han desistit de la seua sol·licitud d'ajuda.  
Vista la proposta de l'òrgan col·legiat de data 2 d'octubre de 2023 i revisat aquest procediment, resolc:  
  
Primer  
Concedir l'ajuda als 11 titulars que compleixen els requisits exigits per la resolució de convocatòria indicats en l'annex 2, Llistat d'expedients aprovats, que comença amb el número d'expedient AGLVEH/2023/03/001, del titular Matadero Industrial de Aves y Promociones Agrícolas Ganaderas, SA, i acaba amb el número d'expedient AGLVEH/2023/12/002, del titular Luis Aparicio Morello, on figura per a cada beneficiari l'import d'inversió aprovat i la quantia de l'ajuda concedida, amb un import total de 274.217,25 euros. En l'annex 2.bis es troba detallat l'import de subvenció que cal aplicar per a cadascun de membres quan el beneficiari siga una entitat sense personalitat jurídica.  
  
  
Segon  
Acceptar el desistiment dels 3 titulars indicats en l'annex 3, Llistat d'expedients desistits, que comença pel número d'expedient AGLVEH/2023/46/001, del titular Arquitectura y Proyectos del Mediterráneo, SL, i acaba amb el número d'expedient AGLVEH/2023/12/003, del titular Avícola Cenpall, SL.  
  
Tercer  
La publicació d'aquesta resolució de concessió en el Diari Oficial de la Generalitat Valenciana substitueix les notificacions individuals, de manera que té els mateixos efectes conforme al que s'estableix en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Quart  
La justificació de la realització de les inversions per al pagament de la subvenció es dirigirà a la direcció general competent en matèria de ramaderia, mitjançant la presentació per part del beneficiari del compte justificatiu de l'execució completa del projecte d'inversió i del pagament de la totalitat de les despeses ocasionades per a les subvencions concedides. Les despeses efectuades s'acreditaran mitjançant factures de tercers i els seus justificants bancaris.  
El compte justificatiu i la documentació de què s'acompanya es presentaran de manera telemàtica, a través de la seu electrònica de la Generalitat en el següent URL: sede.gva.es/va/proc22228  
La data límit per a presentar aquesta documentació serà el 2 de novembre de 2023, conforme a l'apartat seté de la Resolució de 22 de maig de 2023.  
Els beneficiaris de les ajudes garantiran el compliment del principi de «no causar mal significatiu al medi ambient» (principi do no significant harm - DNSH), d'acord amb el que es preveu en el Pla de recuperació, transformació i resiliència, durant totes les fases del disseny i execució del projecte de què es tracte i, de manera individual, per a cada activitat dins d'aquest. Així mateix, hauran de mostrar garanties que les seues actuacions no incideixen negativament sobre l'objectiu mediambiental de la protecció i recuperació de la biodiversitat i els ecosistemes. En cas d'incompliment de les obligacions previstes en aquest apartat, serà procedent el reintegrament total o parcial de les quantitats percebudes per la persona o entitat beneficiària en funció de l'abast de l'incompliment.  
  
Contra aquesta resolució, que posa fi a la via administrativa, es podrà interposar un recurs de reposició davant del conseller d'Agricultura, Ramaderia i Pesca en el termini d'un mes comptat des de l'endemà de ser notificada, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé mitjançant la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació o publicació d'aquesta, de conformitat amb el que es preveu en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, publicada en el BOE número 167, de 14 de juliol de 1998.  
  
  
València, 10 d'octubre de 2023.- El conseller d'Agricultura, Ramaderia i Pesca, p. d. (Resolució de 22 de maig de 2023; DOGV núm. 9604, de 26.05.2023), la directora general de Producció Agrícola i Ramaderia: Leticia Sanchiz Becquet.